Monday.com

מאנדיי. קום בע"מ, המוכרת בשמה הלועזי monday.com היא חברת תוכנה ישראלית, המפתחת יישום אינטרנט ומובייל לניהול צוותים וניהול פרויקטים. ב-10 ביוני 2021 הונפקה בנאסד"ק לפי שווי שוק של 6.8 מיליארד דולר. המוצר של החברה, שנקרא כשמה, monday.com, הוא פלטפורמת אפליקציות אינטרנט ומובייל לניהול משימות, כולל מעקב אחר פרויקטים, שירות לקוחות, תקשורת פנים-ארגונית, אופרציה משרדית וניהול אסטרטגי. המוצר ניתן להתאמה אישית כך שיתאים למגוון רחב של פעילויות עסקיות, כולל מו"פ, שיווק, מכירות, ניהול מוצר וניהול לקוחות. מאנדיי פועלת במודל תוכנה כשירות. המוצר החל את דרכו בשנת 2010 ככלי פנימי בחברה הישראלית ויקס. בפברואר 2012 המוצר יצא מוויקס, והוקמה חברה נפרדת המתבססת עליו, שנקראה daPulse. ביולי 2020 הכריזה החברה על התממשקות עם Microsoft Teams, ואילו באוקטובר 2020 הכריזה החברה על התממשקות עם Adobe Creative Cloud. נכון ליוני 2021, החברה מעסיקה כ-1,600 עובדים בניו יורק, שבארצות הברית ובישראל ומשרתת כ-100,000 ארגונים. יותר ממחצית המשתמשים החודשיים משתמשים בתוכנה מדי יום. לקוחות בולטים של החברה הם: פיליפס, קרלסברג, ערוץ דיסקברי, WeWork, מקדונלד'ס ואובר. משרדי החברה היו במגדל סונול עד שעברה בשנת 2020 למתחם תאומי רובינשטיין ברחוב יצחק שדה. במהלך השנים 2012–2019 גייסה החברה במצטבר כ-234 מיליון דולר ממשקיעים בארבעה סבבי גיוס, מתוכם 150 מיליון דולר, בגיוס הרביעי, ביולי 2019, על בסיס הערכת שווי של 1.9 מיליארד דולר, ובכך הכפילה פי 4 את שווייה המוערך בתוך כשנה, והפכה לחברה הפרטית בעלת השווי שוק המוערך הגבוה ביותר בישראל לפי הרשימה של CB Insights. את הסבב הובילו קרן ספייר ונצ'רס (Sapphire Ventures) והשתתפו בו גם המשקיעות המילטון ליין (Hamilton Lane), קרן וינטג' (Vintage) והרבורווסט פרטנרס (HarbourVest Partners) וקרן ION. ביוני 2021 הונפקה מאנדיי בנאסד"ק לפי שווי של 6.8 מיליארד דולר. בשיאה בשנת 2021, הגיעה מניית החברה לשווי שיא של 20 מיליארד דולר. לאחר המשבר ב-2022, שחתך את שווי החברה לצד מרבית חברות ההייטק הנסחרות, חזר שווי החברה באפריל 2023, בעקבות עליית המנייה ב-18% (לאחר דו"חות חיוביים שפרסמה החברה), ליותר מ-7 מיליארד דולר, מעל מחיר ההנפקה. בפברואר 2024 שוויה של מאנדיי הגיע לכ- 11 מיליארד דולר והחברה קיבלה המלצת רכישה מבנק אוף אמריקה בכ- 30% מעל מחיר השוק. אתר האינטרנט הרשמי של Monday.com (באנגלית) Monday.com, ברשת החברתית פייסבוק Monday.com, ברשת החברתית אקס (טוויטר) Monday.com, ברשת החברתית אינסטגרם Monday.com, סרטונים בערוץ היוטיוב מידע עסקי על חברת Monday.com באתרים Yahoo! Finance • MarketWatch • CNN Money • Bloomberg Business (באנגלית) Monday.com, בגוגל פיננסים הכירו את monday, באתר ynet, 13 באפריל 2018 מדריך חשיפה למערכת Monday, הפורום לחברה אזרחית עמרי זרחוביץ', ‏מייסד מאנדיי: "לא מאמין בסיפורי גבורה של שלוש שעות שינה", באתר גלובס, 30 ביולי 2019 עמרי זרחוביץ', שווי גבוה מהמתוכנן: מאנדיי הונפקה בנאסד"ק לפי 6.8 מיליארד דולר, באתר TheMarker‏, 10 ביוני 2021 Israeli SaaS co dapulse raises $25m, April 6, 2017, Globes, Tali Tsipori daPulse הישראלית מגייסת 1.5 מיליון דולרים, August 1, 2012, Geektime Dapulse closes $7.6M Series A for its Project Management SaaS, June 23, 2016, TechCrunch, Steve O'Hear Standing On Its Own: Wix Spin-Off daPulse Scores 1.5m Series A For Its Internal Communications Tool, August 1, 2012, TechCrunch, Steve O'Hear Steve Brooks, monday.com integrates to Microsoft Teams, Enterprise Times, ‏2020-07-08 (באנגלית בריטית) Adi Pick, The new monday.com and Adobe Creative Cloud integration!, The monday.com Blog, 22 October 2020 מייסדי מאנדיי: "אנחנו רק בתחילת הטרנד ומצפים לצמיחה ארוכת טווח לאורך שנים רבות", באתר גלובס Monday השיקה מערכת הפעלה לעולם העסקי וחשפה הכנסות של 120 מיליון דולר ב-2019, באתר כלכליסט Monday.com raises $150M more, now at $1.9B valuation, for workplace collaboration tools, TechCrunch, Ingrid Lunden, July 30, 2019 וואלה! נדל"ן‏, הלהיט הגדול של וול סטריט השתלט על מגדל חדש בתל אביב, באתר וואלה, 2 בספטמבר 2021 אלכס קונרד, הסטארט-אפ הישראלי ששווה כמעט 2 מיליארד דולר, באתר "פורבס ישראל", 1 באוגוסט 2019 סופי שולמן, עושה היסטוריה מאנדיי תתחיל להיסחר היום בניו יורק - לפי שווי של 6.8 מיליארד דולר, באתר כלכליסט, 10 ביוני 2021 עמרי זרחוביץ', המשקיעים אהבו את התוצאות של מאנדיי, אבל יש להם גם ממה לחשוש, באתר TheMarker‏, 16 בפברואר 2023 איתי פת-יה, מאנדיי מקבלת המלצה ראשונה מבנק אוף אמריקה – ב-30% מעל מחיר השוק, באתר TheMarker‏, 27 בפברואר 2024